stanford-oval/wikipedia huggingface dataset:
Etiopianbanaani
Ulkonäkö

Etiopianbanaanin koko vaihtelee paljon kasvupaikan mukaan, mutta hyvissä oloissa se voi saavuttaa jopa 12 metrin korkeuden. Varret yltävät noin viiden metrin korkeuteen ja ne ovat väriltään punertavanruskeita. Varret sisältävät maitiaisnestettä, joka värjäytyy punertavaksi joutuessaan ilman kanssa kosketuksiin. Lehdet levittäytyvät banaanikasveille tyypilliseen asentoon tasaisesti varren ympärille. Lehdet ovat pitkulaisia ja keihäsmäisiä, päältä vihreitä ja kiiltäväpintaisia, alta nukkaisia.
Etiopianbanaani tekee kolmenlaisia kukkia: hede-, emi- ja hermafrodiittisia kukkia. Hedekukat ovat muuten valkoisia, mutta niiden terälehtien kärjet ovat oransseja. Hedekukassa on viisi hedettä. Ponnet ovat purppuranpunaisia tai violetteja ja palhot valkoisia. Hermafrodiittisissa kukissa on 1–5 hedettä. Ponnet ovat hiukan palhoja suuremmat. Emikukat ovat harvinaisia. Ne ovat samanlaisia kuin hermafrodiittiset kukat paitsi, että niiltä puuttuvat heteet.
Levinneisyys

Etiopianbanaani on levittäytynyt hyvin laajalle alueelle päiväntasaajan eteläpuoliseen Afrikkaan. Itä-Afrikassa sen levinneisyys yltää myös päiväntasaajan pohjoispuolelle aina Sudaniin, Etiopiaan, Eritreaan ja Somaliaan saakka. Etiopianbanaani on Afrikan yleisin ja laajimmalle levinnein Ensete-suvun kasvi.
Käyttö

Etiopianbanaani on yleinen viljelykasvi. Lämpimillä alueilla sitä viljellään ulkona ja kylmemmillä kasvi- ja asuinhuoneissa. Etiopianbanaanin hedelmä ei yleensä kelpaa ruoaksi, mutta nuoret kukat ovat keitettyinä syötäviä. Myös kasvin siemeniä, varsia ja juuria käytetään ravinnoksi. Kasvin lehtiä käytetään Afrikassa talojen kattojen rakennusaineena ja versoista saadaan kuitua köysien punontaa varten.
Fermaatti (kuoro)

Fermaatti on Kalajoella 1979 perustettu nuorisokuoro, jota on koko ajan johtanut opettaja, dir. cant. Soili Autio. Fermaatin taustalla oli Kalajoen seurakunnan 1960-luvulla perustama kuoro.
Kuoron kokoonpano uusiutuu joka vuosi. Iältään kuoron jäsenet ovat 11–20-vuotiaita. Nykyisessämilloin? kokoonpanossa on 41 tyttöä.
Fermaatti-kuoron ohjelmisto koostuu mm. vanhoista latinankielisistä kirkkolauluista ja muusta hegellisestä musiikista, negrospirituaaleista, Suomen ja muiden maiden kansanlauluista, ns. kevyestä musiikista sekä klassisista kuoroteoksista. Pääpaino on kuitenkin tämän päivän suomalaisten nykysäveltäjien musiikissa. Minna-Liisa Kaattari on kuoron vakituinen säestäjä.
Lukuisten kotimaan esiintymis- ja koulutusmatkojen lisäksi on kuoro tehnyt matkoja ulkomaille Unkariin, Hollantiin, Belgiaan, Saksaan, Italiaan, Vatikaanivaltioon, Irlantiin, Japaniin, Ranskaan ja Espanjaan. Hollannissa ja Italiassa kuoro osallistui kilpailuihin ja voitti kummatkin kilpailut. Vuonna 2000 Yleisradio valitsi Fermaatin Vuoden Nuorisokuoroksi. Syksyllä 2013 kuoro osallistui Espanjan Canta al Mar -kilpailuun ja sai sieltä kultaisen diplomin.
Fermaatti on julkaissut 6 äänitettä:
Lähetän ilon oksiltani 1986
Kuule, kun laulu pisaroi 1992
Joulun sointuja 1996
Laulun silta 2000
Tuntisin mie tuulen 2006
In exelcis 2012
Aiheesta muualla

Kuoron kotisivut (Arkistoitu – Internet Archive)
Filchnerinvuoret

| Filchnerin vuoret> engl. Filchner Mountains, saks. Filchnerberge |
| --- | --- |

Maantiede
Sijainti:  Kuningatar Maudin maa, Etelämanner
Päävuoristo:  Orvinin vuoret
Filchnerinvuoret (engl. Filchner Mountains, saks. Filchnerberge) on paljaskallioinen ja teräväpiirteinen ryhmä vuoria Etelämantereella. Vuoret sijaitsevat Kuningatar Maudin maalla, suuremman Orvinvuoriston länsipäässä, Drygalskivuorilta lounaaseen. Vuoriston löysi Alfred Ritscherin johtama saksalainen tutkimusryhmä vieraillessaan alueella vuosina 1938–1939. Vuoristo on nimetty Wilhelm Filchnerin mukaan, joka oli saksalaisen tutkimusretken johtaja Weddellinmeren alueella vuosina 1911–12.
Fossbergom

| Fossbergom |
| --- | --- |

 Fossbergom
 Koordinaatit: 61°50′00″N, 8°34′00″E 
Valtio:  Norja
Lääni:  Innlandet
Kunta:  Lom
Pinta-ala:  
 – Maa:  1,5 km²
Väkiluku (2023):  837
 – Väestötiheys:  558 as./km²
Infobox OKVirheellinen NIMI-arvo: 
Fossbergom on taajama Lomin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 1,5 neliökilometriä ja asukasluku 837 vuonna 2023.
Fosnan kulttuuri

Jäljennös levykirveestä Fosnan kulttuurista.
Fosnan kulttuuri syntyi Norjan länsirannikolle noin 11 500–6 900/6 500 vuotta sitten luultavasti Pohjois-Saksan ja Tanskan seuduilta tai Britteinsaarilta. Kulttuuri levisi lopulta Oslonvuonosta Trondheimiin, ja Hallandiin ja Bohusläniin vaikuttaen ruotsalaiseen Hensbacka-kulttuuriin. Fosnan kulttuurin nuolenkärjet ovat Pohjois-Saksan Ahrensburgin kulttuurin tyyppisiä. Kulttuuriin liittyy mikroliitteja ja levykirveitä, kaapimia ja uurtimia. Kulttuuri säilyi atlanttiseen 5500 eaa. aikaan asti.
Fosnan kulttuurin löysi ensimmäisenä arkeologi Anders Nummedal.
FC Kuressaare

Seuran logo
FC Kuressaare on virolainen jalkapalloseura, joka pelaa maan korkeimmalla sarjatasolla Meistriliigassa. Se on kotoisin Kuressaaresta ja pelaa kotiottelunsa Kuressaare Linnastaadionilla. Seura on perustettu vuonna 1997.
Bonecrusher

| Bonecrusher |
| --- | --- |
Ensiesiintyminen:  The Transformers (joulukuu 1984)
Henkilötiedot
Koko nimi:  Bonecrusher
Ryhmäsidokset:  Decepticonit Constructiconit
Sukupuoli:  Mies
Muuntautumismuodot:  Puskutraktori Miinanetsijäkulkuneuvo
Näyttelijä(t):  Neil Ross (1984–1986) Daniel Riordan (2007) Jimmie Wood (2007)
Bonecrusher on Transformers-universumissa esiintyvä Decepticon. Hasbron luoma hahmo esiintyi ensimmäisen kerran vuonna 1984 The Transformers -animaatiosarjassa.
Televisiosarjat > The Transformers

Bonecrusher kuului ensimmäisessä Transformers-sarjassa Constructiconien ryhmään, jotka loivat Cybertronissa Crystal Cityn, jota Omega Supremen oli tarkoitus vartijoida.
Unicron-trilogia > Transformers: Armada

Transformers: Armadassa Bonecrusher oli Mini-Con, joka löytyi jaksossa "Palatsi". Decepticon Demolishor käytti häntä Autobotteja vastaan kyseisen jakson ajan. Myöhemmin jaksossa "Vala" Bonecrusher ja osa muita Mini-Coneja liittyivät Autobotteihin. Bonecrusher kuului maasotilaalliseen ryhmään (Land Military Team), johon kuuluivat myös Knock Out ja Wreckage.
Unicron-trilogia > Transformers: Energon

Transformers: Energonissa Bonecrusher on yksi Decepticoneista, jotka muodostavat Constructicon Maximuksen.
Elokuvasarja > Transformers (2007)

Michael Bayn ohjaamassa vuoden 2007 Transformers-elokuvassa Bonecrusher on Decepticon, joka muuntautuu miinanetsijäkulkuneuvoksi. Hahmolla ei ollut kovin suuri rooli elokuvassa ja hän kuoli nopeasti käydyssä taistelussa Optimus Primea vastaan.
Elokuvasarja > Transformers: Kaatuneiden kosto

Transformers: Kaatuneiden kostossa yksi Egyptiin hyökänneistä Decepticoneista muistutti Bonecrusheria, mutta ei ole varmaa, että oliko se hän vai ei.
Videopelit > Transformers: The Game

Elokuvaan perustuvassa videopelissä Transformers: The Game Bonecrusherilla on myös erittäin pieni rooli. Hahmo esiintyy vain kolme kertaa pelin aikana, jolloin Bonecrusheria täytyy suojella tämän siirtyessä paikasta toiseen.
Hahmon äänenä toimi muun muassa Transformers: Robots in Disguisessa Megatronin äänenä toiminut Daniel Riordan.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1984–1986 | Neil Ross | The Transformers |  |  |
| 2007 | Daniel Riordan |  |  | Transformers: The Game |
| 2007 | Jimmie Wood |  | Transformers |  |
Aiheesta muualla

Lisätietoa Bonecrusherista TFWIKI.Netissä, Transformers-aiheisesta wikiassa
Transformers
Ethiopian Airlinesin lento 961

| Ethiopian Airlinesin lennon 961 kaappaus |
| --- | --- |
 Kyseinen lentokone Lontoon Gatwickin lentoasemalla vuonna 1991, kun se oli Air Tanzanian käytössä.
Yhteenveto
Päivämäärä:  23. marraskuuta 1996
Onnettomuustyyppi:  lentokonekaappaus/mereensyöksy
Tapahtumapaikka:  Kenian ilmatila (kaappaus) Komorien ilmatila (mereen syöksy)
Lähtöpaikka:   Bolen kansainvälinen lentoasema Addis Abeba, Etiopia
Välilaskupaikka:   Jomo Kenyattan kansainvälinen lentoasema, Nairobi,Kenia  Maya-Mayan kansainvälinen lentoasema,  Brazzaville, Kongon tasavalta  Murtala Muhammedin kansainvälinen lentoasema,  Lagos, Nigeria
Määränpää:   Port Bouetin kansainvälinen lentoasema,  Abidjan, Norsunluurannikko
Kuolleita:  125
Loukkaantuneita:  12
Eloonjääneitä:  50
Lentokone
Konetyyppi:  Boeing 767-260ER
Lentoyhtiö:   Ethiopian Airlines
Matkustajia:  163
Miehistöä:  12
Ethiopian Airlinesin lento 961 kaapattiin 23. marraskuuta vuonna 1996 sen reitillä Bombaysta Addis Abeban, Nairobin, Brazzavillen ja Lagosin kautta Abidjaniin. Kolme etiopialaismiestä kaappasi koneen ja halusi sen lentävän Australiaan. Kaappaus päättyi koneen syöksyessä polttoainepulan takia Intian valtamereen Komorien yläpuolella. Koneessa oli 163 matkustajaa ja 12 henkilökunnan jäsentä. Koneessa olleista 50 selvisi hengissä ja 125 kuoli.
Kaappaus

Ethiopian Airlinesin lento 961, konetyypiltään Boeing 767, oli lentämässä Kenian ilmatilassa Addis Abebasta Nairobiin, kun kolme työtöntä, vankilasta päässyttä etiopialaismiestä (Alemayehu Bekeli Belayneh, Mathias Solomon Belay ja Sultan Ali Hussein) ryntäsi käytävän läpi ohjaamoon huutaen ja kiroillen. Kaapparit uhkasivat räjäyttää koneen pommilla, elleivät kapteeni Leul Abate ja perämies Yonas Mekuria lennättäisi heitä Australiaan. "Pommi" tunnistettiin myöhemmissä tutkimuksissa peitellyksi likööripulloksi. Kapteeni Leul Abate yritti tuloksetta selittää, ettei koneen polttoaine riittäisi Australiaan. Hän jatkoi lentämistä Itä-Afrikan rannikkoa pitkin ja myöhemmin kohti Komorien saaria Madagaskarin ja Afrikan rannikon välillä kaapparien pakotettua hänet suuntamaan itään. Kone oli lentänyt jo noin tuhat kilometriä alkuperäisen laskeutumispaikkansa ohi ja polttoainetta oli hyvin vähän jäljellä, joten kapteeni toivoi saavansa laskeutumisluvan Komoreille.
Mereensyöksy

Onnettomuuspaikka Komoreilla.
Kun koneen polttoaine loppui Grand Comoren saaren edustalla, moottorit pysähtyivät, mutta Abate käynnisti Ram air-turbiinin. Sen takia koneen hydraulisesti toimivat laskusiivekkeet eivät olleet käytettävissä ja lentokone joutui laskeutumaan 175 solmun (noin 320 km/h) nopeudella. Abate yritti pakkolaskua Moronin lentokentälle, mutta kaapparit aloittivat käsikähmän hänen kanssaan, ja kone putosi Intian valtamereen 500 metriä Mitsamioulin lomakohteessa olevan Le Galawa Beach Hotelin edustalle. Saaren asukkaat ja lomalla olleet ranskalaiset ja eteläafrikkalaiset lääkärit tulivat välittömästi auttamaan veneillä eloonjääneitä, joita oli yhteensä 50. 125 henkilöä koneen 163 matkustajasta ja 12 miehistön jäsenestä kuoli.
Matkustajia oli seuraavista maista: Etiopia, Intia, Iso-Britannia, Israel, Italia, Itävalta, Japani, Jemen, Kamerun, Kanada, Kenia, Kongon tasavalta, Korean tasavalta, Lesotho, Nigeria, Ranska, Ruotsi, Saksa, Somalia, Sri Lanka, Sveitsi, Uganda, Ukraina, Unkari ja Yhdysvallat. 42 matkustajaa tuli lennolle Bombaysta, muut Addis Abebasta.
Lentokoneessa olleista 175 matkustajasta ja henkilökunnan jäsenestä 125 kuoli, mukaan lukien kaikki kolme kaapparia. Useita matkustajia kuoli mereen syöksyn jälkeen. Kapteeni Leul Abate oli ilmoittanut mereen syöksystä ja määräsi pelastusliivit käyttöön. Tutkimuksissa selvisi, että useat matkustajista olivat paniikissa täyttäneet pelastusliivinsä etuajassa, jolloin he jäivät loukkuun koneen rungon sisälle sen upotessa.
Abate sekä perämies Mekuria selvisivät hengissä. Abate sai myöhemmin lentoturvallisuusjärjestön kunniamerkin urhoollisuudesta.
Onnettomuudessa kuolivat muun muassa tunnettu kenialainen toimittaja Mohamed Amin, Unkarin Kenian-suurlähettiläs Antal Annus sekä Ranskan ulkoministeriön attasea. Yhdysvaltain Mumbain-konsuli Franklin Huddle ja hänen vaimonsa selvisivät hengissä. Lento 961:n onnettomuus on ollut aiheena lento-onnettomuuksista kertovassa Lentoturmatutkinta-televisiosarjassa.
Matkustajat

| Kansalaisuus | Lukumäärä | Eloonjääneet |
| --- | --- | --- |
|  Itävalta | 1 | 0 |
|  Belgia | 1 | 0 |
|  Benin | 2 | 0 |
|  Kamerun | 2 | 0 |
|  Kanada | 1 | 0 |
|  Tšad | 1 | 0 |
|  Kongon tasavalta | 5 | 2 |
|  Norsunluurannikko | 1 | 0 |
 Djibouti: 2
|  Egypti | 1 | 0 |
|  Etiopia | 19 | 3 |
|  Ranska | 4 | 2 |
|  Saksa | 1 | 0 |
|  Unkari | 1 | 0 |
|  Intia | 20 | 6 |
|  Israel | 8 | 1 |
 Italia: 4
|  Japani | 2 | 1 |
|  Kenia | 14 | 6 |
|  Etelä-Korea | 1 | 0 |
 Lesotho: 1
|  Liberia | 2 | 0 |
|  Mali | 12 | 3 |
|  Nigeria | 23 | 4 |
|  Pakistan | 1 | 0 |
|  Sierra Leone | 1 | 0 |
|  Somalia | 1 | 0 |
|  Sri Lanka | 9 | 0 |
|  Ruotsi | 2 | 0 |
|  Sveitsi | 1 | 0 |
 Uganda: 1
|  Ukraina | 4 | 3 |
|  Yhdistynyt kuningaskunta | 7 | 2 |
|  Yhdysvallat | 5 | 3 |
|  Jemen | 1 | 0 |
|  Zaire | 1 | 0 |
| Yhteensä | 163 | 44 |
Aiheesta muualla

Final Incident Report( (Arkistoitu – Internet Archive)) - Ethiopian Civil Aviation Authority - Mukana luettelo matkustajista (englanniksi)
Kartta menehtyneistä ja eloonjääneistä matkustajista ja miehistöstä.
FileFront

FileFront (Nyk. nimeltään GameFront) on erityisesti peleihin ja niiden demoihin erikoistunut tiedostojenjako-palvelu, jonne kuka tahansa pystyy laittaamaan omia tiedostojaan, riippumatta tiedostomuodosta. FileFrontin omisti Ziff Davis, mutta nykyään FileFront on itsenäinen yritys. Palvelu avattiin joulukuussa 2001. Sivusto aiottiin sulkea vuonna 2009, mutta ajatus hylättiin.
Aiheesta muualla

Filefront.
FileFront jatkaa sittenkin (Arkistoitu – Internet Archive)
Flynängenin rukoushuone

| Flynängenin rukoushuone |
| --- | --- |
 Flynängenin rukoushuone heinäkuussa 2023.
Sijainti:  Spårvägen 20, Kolppi, Pedersöre
Koordinaatit:  
Seurakunta:  Kållby Fridsförening r.f. (Laestadianernas Fridsföreningars Förbund)
Rakentamisvuosi:  1991
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Flynängenin rukoushuone (ruots. Flynängens bönehus) on Kolpin kylässä Pedersöressä sijaitseva rukoushuone. Se edustaa ruotsinkielistä rauhansanalaislestadiolaisuutta, jonka kattojärjestö on Laestadianernas Fridsföreningars Förbund. Rukoushuoneen omistaa itsenäinen rukoushuoneyhdistys.
Historia

Lestadiolainen herätys saapui Pedersören Kolppiin varhaisessa vaiheessa. Kolpissa kokoontumisia pidettiin kodeissa aina vuoteen 1972 saakka. Monet alueen asukkaat vierailivat Punsarin rukoushuoneella Ähtävällä, joka sijaitsi suhteellisen lähellä. Kolpin rauhanyhdistys perustettiin Kolpin seurakuntatalon rakentamisen yhteydessä heinäkuussa 1972. Vuoteen 1990 mennessä rauhanyhdistyksessä oli yli 240 aikuisjäsentä ja tarve omille kokoontumistiloille kasvoi. Rukoushuoneen rakentaminen aloitettiin loppukesällä 1990 ja se vihittiin käyttöön 30. marraskuuta 1991. Rukoushuoneen laajennus valmistui kesäkuussa 2010, jolloin kokoussaliin mahtuu 650 henkilöä.
Aiheesta muualla

Kuvia tai muita tiedostoja aiheesta Flynängenin rukoushuone Wikimedia Commonsissa
Rukoushuoneen kotisivut
Elokuvavuosi 1995

Tässä artikkelissa käsitellään vuoden 1995 aikana julkaistuja elokuvia ja elokuvamaailman merkittäviä tapahtumia.
Katsotuimmat elokuvat

Vuonna 1995 Suomen elokuvateattereissa kävijöiden määrä jatkoi laskuaan, ja nyt alkoi vähetä myös ensi-iltaan tuotavien elokuvien määrä. Kun aempina vuosina oli Suomen teattereissa nähty 160–170 uutta elokuvanimikettä, vuonna 1995 teattereihin tuotiin vain 147 elokuvaa.
Nämä elokuvat olivat Suomen kymmenen katsotuinta vuonna 1995:
Kivenpyörittäjän kylä (278 495 katsojaa)
Forrest Gump (255 716)
Leijonakuningas (248 636)
Die Hard – Koston enkeli (211 728)
Hiljaiset sillat (202 661)
Apollo 13 (196 021)
Batman Forever (186 622)
Waterworld (153 097)
007 ja kultainen silmä (150 157)
Kummeli Stories (147 890)
Uudet elokuvat

| 0 | 1 | 2 |
| --- | --- | --- |
|  007 ja kultainen silmä  12 apinaa  Ace Ventura – luonto kutsuu  Apollo 13  Babe – urhea possu  Bad Boys  Batman Forever  Braveheart – taipumaton  Casino  Casper  Clueless  Dead Man  Desperado  Die Hard – Koston enkeli  Don Juan DeMarco  Dracula – verevä vainaja  |  Epäillyt  Ghost in the Shell – aaveääni  Hakkerit  Hopon poppoo  Jumanji  Kaappaus raiteilla  Kuolemaantuomittu  Kurkunleikkaajien saari  Kyttä ja koira  Leaving Las Vegas  Maa ja vapaus  Metsästyksen kansallisia erikoisuuksia  Mimi o sumaseba  Mortal Kombat  |  Neljä huonetta  Pocahontas  Purppuravyöhyke  Rakkauden jumalatar  Rakkautta ennen aamua  Richard III  Seitsemän  Total Eclipse  Toy Story – leluelämää  Valkoinen ilmapallo  Viha  Viime hetkellä  Waterworld  Äkkikuolema  |
Uudet elokuvat > Suomalaiset pitkät näytelmäelokuvat

Iron Horsemen
Kasvoton mies
Kivenpyörittäjän kylä
Kummeli Stories
Lipton Cockton in the Shadows of Sodoma
Lotat
Muusikon valinta
Partituurin taikapiiri
Pekko ja massahurmaaja
Suolaista ja makeaa
Tunturin testamentti
Tyttöjä ja jäätelöä
Vampira
Viimeiset liiviläiset?
Yemanján tyttäret
Olavi Similä totesi Elävän kuvan vuosikirjassa 1996 että katsojamäärien valossa suomalaisista ensi-iltaelokuvista merkittäviä olivat vain Kivenpyörittäjän kylä (278 500 katsojaa), Kummeli Stories (148 000) ja Pekko ja massahurmaaja (runsaat 87 000 katsojaa). Ilahduttavana hän piti Kaisa Rastimon esikoisohjausta Suolaista ja makeaa. Vuoden monien yleisöä tavoittamattomien ”kuriositeettien” joukkoon hän laski Lauri Törhösen ruotsinkielisen Kasvottoman miehen, Jari Halosen Lipton Cocktonin, Villealfan tuottaman ranskalaisen Gilles Charmantin camp-potpourrin Iron Horsemen sekä Pia Tikan Yemanján tyttäret. Loput kotimaiset teatteriensi-illat olivat Similän mukaan vieläkin marginaalisempia.
Kuolleita

| 0 | 1 | 2 | 3 | 4 |
| --- | --- | --- | --- | --- |
| Päivämäärä | Päivämäärä | Nimi | Ikä kuollessa | Ammattinimike |
| Helmikuu | 2 | Donald Pleasence | 75 | näyttelijä |
| Helmikuu | 25 | Ginger Rogers | 83 | näyttelijä |
| Kesäkuu | 29 | Lana Turner | 74 | näyttelijä |
| Heinäkuu | 4 | Eva Gabor | 76 | näyttelijä |
| Heinäkuu | 16 | Patsy Ruth Miller | 91 | näyttelijä |
| Elokuu | 3 | Ida Lupino | 77 | näyttelijä ja ohjaaja |
| Lokakuu | 21 | Maxene Andrews | 79 | yksi The Andrews Sisterseistä |
| Marraskuu | 21 | Peter Grant | 60 | näyttelijä |
| Marraskuu | 23 | Louis Malle | 63 | ohjaaja |
| Joulukuu | 22 | Butterfly McQueen | 84 | näyttelijä |
| Joulukuu | 25 | Dean Martin | 78 | laulaja ja näyttelijä |
Dogma 95

Vuonna 1995 tanskalaiset elokuvaohjaajat julkaisivat Dogma 95 -manifestinsa, jonka tavoitteena oli elokuvanteon pelkistäminen puhtaaksi kaikesta kikkailusta ja estetisoinnista, kuten kameran jalustasta tai muista tuista, valaisusta ja lavastuksesta. Dogma-tyyliin kuvattuja elokuvia tehtiin Tanskassa 1990-luvun loppupuolella, esimerkkeinä Thomas Vinterbergin Juhlat (1998) ja Lars von Trierin Idiootit (1998).
Aiheesta muualla

Elokuvavuosi 1995 Internet Movie Databasessa (englanniksi)
Suomen katsotuimmat ensi-iltaelokuvat vuonna 1995
Elävän kuvan vuosikirja 1996.  Suomen elokuvasäätiö, Edita, 1996.  ISBN 951-37-1581-7.
Filellínon

| Filellínon Οδός Φιλελλήνων |
| --- | --- |
 Filellínon-katua.
Maa:  Kreikka
Kaupunki:  Ateena
Tieluokka:  katu
Pituus:  500 m
Filellínon (kreik. Οδός Φιλελλήνων, Odós Filellínon, ”Filhelleenien katu”) on katu Ateenan keskustassa Kreikassa. Se saa alkunsa Sýntagma-aukiolta ja päättyy Vasilíssis Amalías -valtakadulle.
Katu on rakennettu 1800-luvulla ja omistettu Kreikan vapaussotaan osallistuneille filhelleeneille. Katu on lyhyt, mutta Ateenan vanhan ydinkeskustan keskeisimpiä katuja. Filellínon-katuun päättyy muun muassa lännestä tuleva Ermoú-katu. Kadun varrella sijaitsevat Sýntagma-aukion lisäksi myös muun muassa nykyinen venäläisortodoksinen Pyhän Kolminaisuuden kirkko (Sotíra Lykodímou) sekä anglikaaninen Pyhän Paavalin kirkko (Saint Paul).
Filellínon-katua.
Filellínon-katua yöaikaan.
Pyhän Kolminaisuuden kirkko (Sotíra Lykodímou).
Pyhän Paavalin kirkko (Saint Paul).
Aiheesta muualla

Kuvia tai muita tiedostoja aiheesta Filellínon Wikimedia Commonsissa
Ateenan merkittävimmät kadut ja tiet
| --- | --- |
Moottoritiet:   A1 (PATHE)  A6 (Attikí Odós) 
Valtakadut:   Alexándras  Andréa Syngroú  Athinón  Kifisías  Konstantinoupóleos  Mesogeíon  Vasiléos Konstantínou  Vasilíssis Amalías  Vasilíssis Ólgas  Vasilíssis Sofías  Vouliagménis 
Kadut:   Aiólou  Akadimías  Athinás  Dionysíou Areopagítou  Ermoú  Filellínon  Ierá Odós  Iródou Attikoú  Mitropóleos  Óthonos  Panepistimíou  Patisíon (28is Oktovríou)  Peiraiós (Panagí Tsaldári)  Sólonos  Stadíou  Tripódon  Vasiléos Georgíou A'  Voukourestíou
Eryks

| Eryks> Ἔρυξ Eryx |
| --- | --- |
 Eryks-vuori.
Sijainti
 Eryks
Koordinaatit:  38°02′12″N, 12°35′01″E
Valtio:  Italia
Paikkakunta:  Erice, Trapani, Sisilia
Historia
Tyyppi:  kaupunki
Kulttuuri:  antiikki
Alue:  Sikelia
Aiheesta muualla
  Eryks Commonsissa 
Infobox OKNimi-testi OK: 
Eryks (m.kreik. Ἔρυξ, lat. Eryx) oli antiikin aikainen kaupunki Sikeliassa eli Sisilian saarella nykyisen Italian alueella. Se sijaitsi samannimisellä vuorella saaren länsiosassa nykyisen Ericen kaupungin paikalla.
Eryks oli ei-kreikkalaisen elymien heimon kaupunki, mutta kreikkalaistui ajan kuluessa, vaikka olikin yleensä läheisissä yhteyksissä Karthagoon tai sen vallassa. Roomalaiset saivat kaupungin valtaansa lopullisesti vuonna 241 eaa. Eryks tunnettiin antiikin maailmassa ennen kaikkea Afroditen eli Venuksen temppelistään.
Maantiede

Eryksin kaupunki sijaitsi Eryks-vuorella (lat. Mons Eryx tai Mons Erycus, nyk. Erice tai Monte San Giuliano) Sisilian länsiosissa noin 12 kilometriä Drepanonista eli nykyisestä Trapanista ja kolme kilometriä rannikosta. Vuori muodosti vahvan luonnonlinnoituksen. Se sijaitsee matalalla tasangolla, mikä saa sen näyttämään todellista korkeammalta. Antiikin aikana sitä pidettiinkin saaren toiseksi korkeimpana Aitnan eli Etnan jälkeen, vaikka sen todellinen korkeus on vain noin 670 metriä, ja se luettiin merkittävien vuorten joukkoon.
Historia > Esihistoria ja mytologia

Kreikkalais-roomalaisen mytologian mukaan Eryksin Afroditen temppelin perusti Aineias. Jumalatar sai siitä latinalaisen epiteettinsä Venus Erycina, joka esiintyy usein roomalaisilla kirjailijoilla. Diodoros Sisilialaisen mukaan sekä kaupungin että temppelin perusti kuitenkin jo aiemmin heeros nimeltä Eryks, joka otti Herakleen vastaan tämän ollessa Sisilian länsiosissa ja hävisi tälle painikilpailussa. Tämä Eryks oli Afroditen ja paikallisen Buteen poika. Vergilius viittaa häneen Aineiaan veljenä, vaikkakaan ei kaupungin perustajana. Tässä myyttiversiossa Aineias toi lahjoja jo valmiiksi olemassa olleelle pyhäkölle.
Legendat, jotka yhdistivät Eryksin Aineiaaseen ja troijalaiseen päällikköön Elymokseen, viittaavat siihen, että Eryks oli Segestan tavoin sisilialaisen ei-kreikkalaisen elymien heimon kaupunki, sillä antiikin ajan kirjailijat pitivät yleisesti elymeitä alkuperältään troijalaisina.
Arkeologian perusteella Eryksin paikka on ollut asuttu viimeistään neoliittisella ja pronssikaudella. Paikalla ollut pyhäkkö oli puolestaan alun perin omistettu foinikialaiselle Astarte-jumalattarelle, joka yhdistettiin usein Afroditeen. Myyttien alkuperää on selitetty sillä, että paikan varhaisin kultti voisi kuitenkin olla ennemmin pelasgilaista kuin foinikialaista alkuperä.